b'\n_START_ARTICLE_\nReligije v Evropi\n_START_PARAGRAPH_\nReligija v Evropi je imela skozi evropsko zgodovino eno klju\xc4\x8dnih vlog v razvijanju in smereh evropske umetnosti, kulture, filozofije in pravne ureditve. Glavna vera v Evropi je Kr\xc5\xa1\xc4\x8danska. V manj\xc5\xa1ih \xc5\xa1tevilih je prisotna Judovska, zaradi imigracij v drugi polovici 20. stoletja, pa so v Zahodni Evropi prisotne tudi manj\xc5\xa1e skupnosti hindujcev in budistov. Nekatere dr\xc5\xbeave Jugovzhodne Evrope imajo skupnosti muslimanov.\n_START_SECTION_\nReligioznost\n_START_PARAGRAPH_\nZaradi nara\xc5\xa1\xc4\x8dujo\xc4\x8dega \xc5\xa1tevila Ateistov v evropskem prostoru, vera izgublja pomen. Obisk cerkva in verskih objektov zaporedoma upada \xc5\xbee ve\xc4\x8d desetletij, vedno manj ljudi se ob popisih opredeljuje za verujo\xc4\x8de v Boga ali vi\xc5\xa1jo silo. V povpre\xc4\x8dju 52% prebivalcev dr\xc5\xbeav Evropske unije veruje v obstoj Boga, 27% jih verjame v obstoj neznane vi\xc5\xa1je sile 18% pa jih ne veruje ne v obstoj Boga ne vi\xc5\xa1je sile. 3% vpra\xc5\xa1anih so se odgovora vzdr\xc5\xbeali._NEWLINE_V Franciji se je leta 2005 za Agnostike opredelilo \xc5\xbee 47% anketiranih. Tovrstnen pojav opisujejo kot "Pokr\xc5\xa1\xc4\x8dansko Evropo". Najve\xc4\x8dji upad obiska cerkva bele\xc5\xbeijo v Belgiji, Franciji, Nem\xc4\x8diji, na Nizozemskem in na \xc5\xa0vedskem. Podobno je tudi v Vzhodni Evropi - letni upad verujo\xc4\x8dih v Romuniji in v Gr\xc4\x8diji je skoraj 2%._NEWLINE_Upad v \xc5\xa1tevilu verujo\xc4\x8dih je zaznaven tudi v sicer tradicionalno mo\xc4\x8dneje versko usmerjenih de\xc5\xbeelah Evrope. Med letoma 1981 in 1999 je bil upad v posameznih dr\xc5\xbeavah slede\xc4\x8d; \xc5\xa0vedska z 51.9% na 46.6%, Nizozemska z 65.3% na 58.0% in Francija z 61.8% na 56.1%._NEWLINE_Nasprotno je bila v enakem obdobju osemnajstih let zaznana porast verujo\xc4\x8dih v Italiji (z 84.1% na 87.8%) in na Danskem (z 57.8% na 62.1%). Najmo\xc4\x8dneje versko usmerjena dr\xc5\xbeava Evrope je sicer Malta (95% verujo\xc4\x8dih), najmanj pa \xc4\x8ce\xc5\xa1ka (19%) in Estonija (16%).\n_START_SECTION_\nJudovstvo\n_START_PARAGRAPH_\nV prostoru Zahodne Evrope so se Judje naselili med 5. in 6. stoletjem na\xc5\xa1ega \xc5\xa1tetja. V srednjem veku so bili ti dele\xc5\xbeni obse\xc5\xbene negativne propagande. O\xc4\x8ditali so jim umore v verske namere in nenadzirano bogatenje na ra\xc4\x8dun revnih ljudi, zaradi \xc4\x8desar so bili tar\xc4\x8da rednih preganjanj in naklepnih pobojev. Ti so vi\xc5\xa1ek dosegli s Holokavstom, ki ga je izvajala nacisti\xc4\x8dna Nem\xc4\x8dija med drugo svetovno vojno. Za\xc4\x8del se je v letu 1941 in je trajal do leta 1945. Pobitih je bilo pribli\xc5\xbeno 6.5 milijona Judov, kar je bilo takrat ve\xc4\x8d kot tretjina vseh Judov v Evropi._NEWLINE_Najve\xc4\x8d evropskih Judov danes \xc5\xbeivi v Franciji (495.000 oz. 1%), sledi Velika Britanija s 350.000 Judi in Ukrajina z 150.000 (ugiba se o nekajkrat vi\xc5\xa1ji \xc5\xa1tevilki - do 600.000). V Rusiji, predvsem v evropskem delu dr\xc5\xbeave, \xc5\xbeivi pribli\xc5\xbeno 800.000 pripadnikov judovske vere. Z ve\xc4\x8djimi skupnostmi sledijo \xc5\xa1e: Nem\xc4\x8dija (120.000), Belorusija (75.000), Mad\xc5\xbearska, Belgija, \xc5\xa0panija (50.000), Nizozemska, Italija, Moldavija (30.000) in Poljska (25.00)._NEWLINE_V Sloveniji uradno \xc5\xbeivi med 100 in 150 pripadnikov Judovstva, neuradna ocena pa zna\xc5\xa1a 600-1000._NEWLINE_V ve\xc4\x8dini dr\xc5\xbeav ugotavljajo bistvena odstopanja med uradnim \xc5\xa1tevilom pripadnikov in neuradno oceno. Razlog temu naj bi bil \xc5\xa1e prisoten strah, ki ga je povzro\xc4\x8dila druga svetovna vojna, zaradi katere naj se ve\xc4\x8dina evropskih Judov ne bi statisti\xc4\x8dno opredeljevala za pripadnike Judostva.\n_START_SECTION_\nIslam\n_START_PARAGRAPH_\nIslam v Evropi (z izjemo nekaterih skupnosti na Balkanu) je danes posledica masovnih imigracij iz de\xc5\xbeel severne Afrike, Tur\xc4\x8dije in Bli\xc5\xbenjega vzhoda. V Evropi muslimanski priseljenci tvorijo po uradni oceni okoli 7% prebivalstva v Franciji, 6% na Nizozemskem, 5% na \xc5\xa0vedskem in na Danskem, enako v Avstriji in v \xc5\xa0vici. Zaradi visoke natalitete in nadaljevanja \xc5\xa1tevilnih imigracij v obmo\xc4\x8dje Evrope, je Islam trenutno najhitreje rasto\xc4\x8da religija v Evropi._NEWLINE_Na obmo\xc4\x8dju Balkana, muslimani na Kosovem tvorijo 92% populacije, 70% v Albaniji, 35% v Bosni in Hercegovini in Makedoniji, 20% v \xc4\x8crni Gori in 12% v Bolgariji.\n_START_SECTION_\nOstale religije\n_START_PARAGRAPH_\nBudizem je zaradi imigracij s 3 milijoni pripadniki prisoten na obmo\xc4\x8dju Velike Britanije, v manj\xc5\xa1em \xc5\xa1tevilu tudi v Franciji. Hinduizem je s 1,5 milijona pripadnikov prisoten zlasti na obmo\xc4\x8dju Velike Britanije in je posledica imigracij Indijcev. Tudi Sikhizem je posledica priseljevanja in ima okoli 1 milijon pripadnikov (Velika Britanija, Italija, Belgija, Francija).\n_START_SECTION_\nDr\xc5\xbeavne religije\n_START_PARAGRAPH_\n\xc5\xa0tevilne evropske dr\xc5\xbeave imajo uradno dr\xc5\xbeavno religijo. Lihten\xc5\xa1tajn, Monako, Malta in Vatikan imajo razgla\xc5\xa1eno katoli\xc5\xa1ko, Danska, \xc5\xa0vedska in Islandija protestantsko ter Anglija anglikansko religijo. \xc5\xa0vicarski kantoni so razdeljeni med protestantsko in katoli\xc5\xa1ko veroizpoved.'